В първия период на войната генералите на Конфедерацията имат надмощие. В същото време Югът разполага с по-малко железопътни линии и почти няма оръжейни фабрики, което затруднява снабдяването с оръжие и униформи. Блокадата на южното крайбрежие от кораби на Севера допълнително затруднява доставките. Армията на Съюза на няколко пъти се опитва да превземе конфедеративната столица Ричмънд, но безуспешно. Армията на генерал Лий на два пъти настъпва на Север, но е отблъсната в битките при Антиетам и Гетисбърг.